
VITA AUCTORIS 

FX PERTZII MONUMENTIS 
GERMANIAE HISTORICIS 
T. II. pag. 426 — 431 et 442. 


Nullus heroum qui medio aevo eminuerunt Ka- 
roli imperatoris, historicorum nullus Einhardi 
famam aequavit. Uter que gente et indole Ger- 
manus i et hic quidem — ut recentiores , fallaci 
tamen coniectura ducti, tradunt, e regione syl- 
vae Ottonianae pago Moingowe in Francia ori- 
entali oriundus, — sub finem regni Pippini aut 
primis Karoli annis natus est. Cuius in aulam 
mox ut intravit, ab eo enutritus, atque postea 
'et regni administrandi , et litterarii quo rex 
maxime delectabatur otii particeps effectus, ta- 
lem se praebuit , ut perpetua regi et liberis eius 
amicitia, post mortem quoque duratura, devinci- 
retur. Una cum rege Alcuini discipulus, arith- 

meticae gnarus ab ipso praedicatur. Puella no- 
bilissima, Imma, quam regis filiam fuisse po- 
steri voluerunt, in matrimonium ducta, Vussi- 
num ex ea filium suscepit. Summo igitur loSb 
habitus, beneficiisque auctus, inter cetera abba- 
tias S. Bavonis et Blandiniensem Gandavenses , 
immunitate iudiciaria donatas, accepit} quibus 
vel Karolo vel Hludowico imperante abbatiae S. 
Servatii Traiectensis , S. Chlodoaldi, ecclesia S. 
Iohannis Ticinensis, et annis 816 — 823 abbatia 
Fontanellensis accesserunt. Anno 803 inter pro- 
ceres recensetur, quibus obsides Saxonici custo- 
diendi commissi erant. Operum regalium exa- 
ctor constitutus, maximae molis aedificia, pon- 
tem Moguntiacensem , palatia Ingelheimense et 
Aquense, et quam hodieque admiramur , basili- 
cam Aquensem ', simplicitate, soliditate, et con- 
cinnitudine aeternam ingenii eius testem , etsi 
non inchoasse, perfecisse tamen credendus est. 
Imperatori domi militiaeque semper adhaesit , 
nec nisi semel , quum anno 806 legatus testa- 
mentum eius Leoni papae subscribendum porri- 
geret, ab eo discessisse videtur. 

Anno 813 filiis Karoli maioribus natu de- 
functis, praecipuus ei Hludowici in societatem 
imperii sibi adsciscendi auctor fuisse traditur. 
Proximis post obitum Karoli annis in grati et 

venerabundi animi signum vitam eius scriben- 
dam sibi proposuit , et ante annum 820 absol- 
vit } anno enim sequenti 821 iam inter libros 
monasterii ' Sindleozes - Auva occurrit, et anno 
830 vel 831 famam eius late patuisse, ex Lupi 
epistola ad Einhardum intelligimus. Conqueri- 
tur in praefatione de litterarum in aula honore 
iam iam imminuto, et quamvis apud Hludovi- 
cum imperatorem locum honoris pristinum reti- 
neret, tamen iam tum praesentiens se rebus im- 
parem, quarum e medio amicus suus magnus 
discessisset , „otium quo aliquando perf rueretur, 
multimoda cogitatione meditari coepi t“. Quam 
ob rem villas Michilinstat et Mulinheim in sal- 
tu Odanwald a populari frequentia valde remo- 
tas nactus, eas sibi et Immae uxori ab impera- 
tore concedi rogavit. Qui petitioni non solum 
annuit, sed quum anno 817 Hlotharium regem 
constituisset, Einhardum potissimum qui n eius 
curam gereret , quique eum de moribus corrigen- 
dis et honestis atque utilibus sectandis sedulo 
commoneret ,“ elegit. Unde et magna post in- 
ter utrumque necessitas remansit. Anno 818 
Imrna consentiente villam Michilinstat monaste- 
rio Laureshamensi contulit. Paucis postea an- 
nis cum uxore consilium iniit , ut fratris et so- 
roris more in posterum viverent i quod tamen 

amoris imminuti signum non fuisse eo proba- 
tur , quod Imma in mariti domo usque ad obi- 
tum suum commorata est , rebusque eius omni- 
bus ut solita erat praefuit . Einhardus vero pres- 
byter consecratus , basilicam non indecori operis 
in praedio suo Mulinheim aedificavit, et anno 
825 Radleicum notarium suum reliquias sancto- 
rum arcessitum Romam misit. Quae vix aegre 
impetratae, annis 826 et 827 in monasterio illo 
Mulinheim , quod iam Selingenstadt audit , sunt 
reconditae. 

Quum igitur inter doctos clarus et consilia- 
riorum imperatoris cum Hildoino abbate S. Dio- 
nysii facile princeps, regni negotiis magna ex 
parte praeesset, et licet statura parvus , Magni 
Einhardi nomine ferretur, gravis sensim sen- 
simque rerum palatinorum commutatio interve- 
nit. Karolo enim puero ex secundis imperatoris 
nuptiis nato, totum Iudithae et Hludowici stu- 
dium in eo vertebatur, ut partem ei regni inter 
reliquos filios distributi vindicarent. In quo cum 
aliquantum temporis consumsissent , re publica 
magis magisque neglecta, omnia ita pessumdari 
coeperunt, ut Einhardus desiderio in praedia sua 
secedendi totus iam repleretur. Nec tamen abs- 
tinendum ratus, quin antea animum imperato- 
ris tentaret , oblatis ei anno 828 Gabrielis 

archangeli monitis, duodecim capitibus compre- 
hensis, et quo facto opus esset indicavit, et se- 
ditionem nisi illud adimpleret exorturam prae- 
dixit. Imperator libello perlecto , alia fecit , alia 
neglexit. Biennio post quum imperatoris aula 
magis magisque in partes traheretur , et Iuditha 
Bernhardum , Septimaniae ducem, camerarium 
constitui impetrasset, e contra filiorum amici 
Hlotharium in subsidium vocarent, Einhardus 
apud discipulum quondam suum , ne se patri op- 
poneret, diligentius institit. Interim Bernhar- 
dus auctoritate sua ita abusus est, ut adversae 
partis principes sibi extrema potius tentanda 
quam illum diutius tolerandum putarent i et ini- 
tio anni 830 quum imperator in Britannica ex- 
peditione Compendium venisset, exercitu seducto, 
rebellionem concitarunt . Quo nuntio accepto, 
Einhardus, qui Iuditham Compendium sequi ius- 
sus, valde aegrotus usque Valentianas venerat. 
Gandavum nave recessit , et novo iam rerum 
ordine imminente, missionem ab imperatore pe- 
tiit. Qua impetrata, mense Martio Mulinkei- 
mum se recepit. Sed quum rem publicam fac- 
tionibus quassatam in diversa ferri conspiceret, 
mense Aprili vel Maio Hlotharii imperatoris ex 
Italia reducis colldquium expetiit; et postea con- 
ventum illum magnum in quo in totius regni 

statum inquirendum esset , adire sibi proposuit. 
Qui cum K alendis Octobribus Noviomagi cele- 
braretur, Hlotharius amicis intercedentibus patri 
reconciliatus est. Ubi et Einhardum nostrum 
fidelem operam dedisse , eo magis ut credamus 
inducimur , quod imperatorem aestate anni 836, 
quum unicum iam consilium de Hlothario sin- 
cere sibi uniendo agitaret , amicum suum vetu- 
lum Seligenstadi ultro visitasse legimus. 

Reliquum vitae , religioni, litteris , amicis 
deditus, in maxima regni perturbatione per qui- 
etem egit. Nec auctoritate qua valebat pagen- 
sium et vicinorum rebus benigne consulere, nec 
apud amicos in palatio remanentes pro oppressis 
intercedere destitit. Ecclesiam Mulinheimensem , 
martyrum meritis iam longe lateque celebrem , 
adornavit et plumbo texit. Libris conscribendis 
non tantum, quantum olim inter regni negotia, 
tempus impendit. Annales quos de Pippini Ka- 
roli et Hludowici rebus in palatio constitutus 
ediderat , ultra annum 829 non producendos exi- 
stimavit. Scripsit praeterea libros de historia 
translationis sanctorum Marcellini et Petri, et 
ad Lupum libellum de cruce adoranda. Episto- 
lae eius quae supersunt, historiae auctoris et 
temporis illius illustrandae fnultum conducunt. 
Historiam Saxoniae, sive libellum de adventu 

moribus et superstitione Saxonum, et historiam 
translationis sancti Alexandri , ab Adamo B re- 
mensi ei tributas , Rudolfo et Meginhardo Ful- 
densibus deberi, alio loco diximus. Lambecius 
vero adbreviationem chronici ab Urbe condita 
usque ad annum 809 ei vindicare conatus, nullo 
plane fundamento nititur , nec meliori iure alii 
Einhardi cuiusdam psalterium quod in bibliothe- 
ca Bobiensi recensetur, nostro adscripserint. Quae 
vero edidit, ita comparata sunt, ut praecipuum 
ei inter historicos locum adsignent. Scripsit 
enim summa integritate animi, non extera et 
aliena, sed tempus suum, sed amicum , nec do- 
cte tantum, sed ut is qui aetatem in re publica 
administranda consumsisset. Litteras Graecas 
aeque ac Romanas coluit, et ex antiquis non 
tantum historicos et poetas, mathematicos, gram- 
maticos et rhetores , sed Patres etiam et sui ae- 
vi scriptores legit. Cumque temporis sui viro- 
rum prudentissimus et doctissimus haberetur, 
commercium eius a iuvenibus optimae indolis 
expetitum fuisse , facile nobis persuadebimus. 
Lupum , Ferrariensem postea abbatem , qui eru- 
diendus in Germaniam missus fuerat, praeci- 
puum cultorem habuit i cum Rhabano , Fulden- 
sium tunc temporis abbate , quem propter doctri- 
nae copiam et morum probitatem magni fecit, 

societate continua iunctus erat i cum eo bibliothe- 
cae suae catalogum communicaverat , ei libros 
commodavit , ei filium unicum Vussinum mori- 
bus et doctrina formandum et monachum eru- 
diendum commisit. Immae etiam , dulcissimae 
sororis , contubernio per aliquot annos gavisus 
est} quam anni 836 initio defunctam adeo luxit , 
ut totum quod sibi superesset dierum , in moe- 
rore transigendum statueret. Illam meminisse, 
illam intimo corde amplecti , illius se apud De- 
um intercessioni commendare , unica viventis vo- 
luptas , unicum morientis solamen fuit } in haec 
vota animam Creatori reddere disposuerat. Obiit 
a. d. 8. Kal. Augusti , anno 844. Corpus in ec- 
clesia Seligenstadensi sepultum , eique hoc a 
Rhabano epitaphium adscriptum est: 

Te peto qui hoc templum ingrederis, ne no- 
scere spernas 

Quid locus hic habeat, quidque tenens mo- 
neat. 

Conditus ecce iacet tumulo vir nobilis isto, 
Einhardus nomen cui genitor dederat. 

Ingenio hic prudens, probus actu atque ore 

facundus 

Exstitit, ac multis arte fuit utilis. 

Quem Carolus princeps propria nutrivit in aula, 
Per quem et confecit multa satis opera. 

Nam horum Sanctorum condigno functus ho- 
nore 

Exquirens Romae corpora duxit et huc, 

Ut multis prosint precibus curaque medelae, 

Ipsiusque animae regna poli tribuant. 

Christe Deus, hominum salvator rector et 

auctor, 

Aeternam huic requiem da super astra pius. 
Fuerat Einhardus statura brevis , sed ardorem 
animi corporis agilitate exprimebat. Extat ea 
de re testimonium Theodulfi episcopi Aurelia- 
nensis , cuius „Nardulum“ Einardulum abbre- 
viatum esse credo. Alcuino Beseleel audit , ab 
artifice, quem arcam foederis aedificasse legimus . 

Talem virum, si historiam sui temporis 
scribendam sibi proponeret , opus rerum copia et 
dicendi ornatu eximium editurum fuisse, facile 
quisque intelligit . Amplissimam scribendi ma- 
teriam ei suppetisse , ex supra allatis iisque quae 
de se ipso atque de epistolis ( quas extare dicit) 
et legationibus ad imperatorem directis profite- 
tur, pateti et veritatis non minus studiosum 
quam capacem in referendis cladibus Francorum 
et fama sinistra de Karoli filiabus ac coniura- 
tionibus propter immanem Fastradae crudelita- 
tem exortis agnoscimus. 

Ex operibus eius , quae modo extant, anna- 

les T. I. Monumentorum edidimus , epistolis et 
historia translationis SS. Marcellini et Petri in 
posterum repositis. Quibus tamen Vita Karoli 
apud aeguales et apud posteri aevi homines pal- 
mam praeripuit i nam nec ullius per medium 
aevum historici , uno Martino Polono excepto, 
tot codices extare , nec cuiusquam eorum scripta 
ita certatim ab omnibus qui Karoli res attige- 
runt, decerpta esse meminimus. Laudis eius 
partem Karolo, partem sibi, Einhardus debet. 
'Sane nec saeculis proxime antecedentibus nec 
sequentibus historicum inveneris, qui ea cogita- 
tionum vi, claritate sententiarum, eaque dicendi 
arte excellat. Debuit id studio Romanorum, 
Ciceronis praecipue et Suetonii , quem in tan- 
tum cordi habuit , ut non solum operis disposi- 
tionem sed et integras haud raro sententias in- 
de mutuatus esse videri possit. Primus ei ante 
oculos versabatur, quem Carolus factis quodam- 
modo aequaverat, Octavianus Augustus, et Ti- 
tus sed nec Tiberium Claudiumve aspernatus 
est. Unde nonnulla operis loca, varie agitata , 
lucem accipiunt, e. g. quod cap. 4. dicit, se de 
nativitate et infantia vel etiam: pueritia Caroli 
nec scriptis nec auditu aliquid percipere potuisse. 
Certe qualia Suetonius de Caesaribus nonnullis 
tradidit , talium de Carolo ex libris saltem hau ■ 

riendorum facultas Einhardo non suppetebat } 
quam tamen ob causam recentiorum quidam acri- 
ter in eum invecti sunt , de Carolo anno 754 
coronato sibi constare gloriati quod nec Ein- 
hardum ignorasse , utinam ex annalibus eius 
discere voluissent! Ex Pauli Diaconi libello de 
episcopis Mettensibus paucas sententias in librum 
suum recepit . Ut autem nemo alios impune 
imitatur , ita Einhardum quoque uno alterove 
loco eius rei poenas dedisse , haud diffitear-, nec 
omni annisu id effecit , ut antiqui plane sermo- 
nis compos fieret , quippe qui vel contra gram- 
maticam aliquotiens peccaverit. De quo nulla 
amplius dubitatio locum habere potest, quum 
novam iam editionem sexaginta codicum ope 
instituerim , quorum maiorem partem in Ger- 
maniae, Italiae , Helvetiae, Belgii, Galliae, 
Britanniae , bibliothecis ipsemet evolvi. 

Einhardi libellus, mox ut prodiit, ingenti 
omnium applausu exceptus, et ab historicis qui 
Karoli tempora attingerent, saepissime deflora- 
tus est. Quorum numerus quum medii aevi de- 
cursu semper auctus sit, hic antiquissimos tan- 
tum eorum et Einhardo coaetaneos , Enhardum 
Fuldensem qui opus suum circa annum 830 in- 
cepit , chronographum Fontanellensem , Thega- 
num, Anonymum vitae Hludowici auctorem, 

nominasse sufficiat, quorum tres Karoli vitam 
exscripsisse , Theganum eam saltem imitatum 
esse, pro explorato habemus. Saeculo nono me- 
dio Ruodolfus Fuldensis monachus in historia 
translationis S. Alexandri plurima inde mutua- 
tus est i Arnulfo rege , poetam Saxonem vitam 
versibus expressisse , et saeculo duodecimo Rade- 
vicum in Friderico imperatore depingendo eam 
prae oculis habuisse, iam antea viri docti mo- 
nuerant. 

Vitam et conversationem, et exparte non modica 
res gestas domni et nutritoris mei Karoli, excellen- 
tissimi et merito famosissimi regis, postquam scri- 
bere animus tulit, quanta potui brevitate complexus 
sum \ operam impendens, ut de his quae ad meam 
notitiam pervenire potuerunt, nihil omitterem, ne- 
que prolixitate narrandi nova quaeque fastidien- 
tium animos offenderem ; si tamen hoc ullo modo 
vitari potest, ut nova scriptione non offendantur, 
qui vetera et a viris doctissimis atque disertissi- 
mis confecta monimenta fastidiunt. Et quam- 
quam plures esse non ambigam, qui otio ac lit- 
teris dediti, statum aevi praesentis non arbitren- 
tur ita negligendum, ut omnia penitus quae nunc 
fiunt, velut nulla memoria digna, silentio atque 
oblivione tradantur, potiusque velint, amore diu- 
turnitatis illecti, aliorum praeclara facta quali- 
buscunque scriptis inserere, quam sui nominis 
famam posteritatis memoriae nihil scribendo sub- 
trahere , tamen ab huiuscemodi scriptione non 
existimavi temperandum, quando mihi conscius 
eram, nullum ea veracius quam me scribere pos- 
se, quibus ipse interfui, quaeque praesens ocu- 
lata, ut dicunt, fide cognovi, et utrum ab alio 
scriberentur necne, liquido scire non potui. 
Satiusque iudicavi eadem cum aliis velut com- 
muniter litteris mandata memoriae posterorum 
tradere, quam regis excellentissimi, et omnium 

sua aetate maximi, clarissimam vitam et egre- 
gios atque moderni temporis hominibus vix imi- 
tabiles actus pati oblivionis tenebris aboleri. 
Suberat et alia non irrationabilis, ut opinor, cau- 
sa, quae vel sola sufficere posset, ut me ad haec 
scribenda Compelleret, nutrimentum videlicet in 
me impensum, et perpetua, postquam in aula 
eius conversari coepi, cum ipso ac liberis eius 
amicitia; qua me ita sibi devinxit, debitoremque 
tam vivo quam mortuo constituit, ut merito in- 
gratus videri et iudicari possem, si tot benefi- 
ciorum in me collatorum immemor, clarissima 
et illustrissima hominis optime de me meriti 
gesta silentio praeterirem, patererque vitam eius, 
quasi qui nunquam vixerit, sine litteris ac debita 
laude manere. Cui scribendae atque explicandae 
non meum ingeniolum, quod exile et parvum, 
immo paene nullum est, sed Tullianam par erat 
desudare facundiam. En tibi librum, praeclaris- 
simi et maximi viri memoriam continentem, in 
quo praeter illius facta non est quod admireris, 
nisi forte , quod homo barbarus 1 et in romana 
locutione perparum exercitatus, aliquid me de- 
center aut commode latine scribere posse, puta- 
verim, atque in tantam impudentiam proruperim, 
ut illud Ciceronis putarem contemnendum, quod 
in primo Tusculanarum libro 2 , cum de latinis 
scriptoribus loqueretur, ita dixisse legitur. Man- 
dare quemquam , inquit, litteris cogitatione 4 

1) i. e. Germanus ; cf. Suetonii Caligul. c. 47. 2) cap. 3j 

suas 

suas, qui eas nec disponere nec illustrare possit, 
nec delectatione aliqua allicere lectorem, homi- 
nis est intemperanter abutentis et otio et litteris. 
Poterat quidem haec oratoris egregii sententia 
me a scribendo deterrere , nisi animo praemedi- 
tatum haberem, hominum iudicia potius experi- 
ri, et scribendo ingenioli mei periculum^ facere, 
quam tanti viri memoriam, mihi parcendo, prae- 
terire. 


VITA KAROLI IMPERATORIS. 

Gens 3 Merovingorum , de qua Franci reges 
sibi creare soliti erant, usque in Hildericum re- 
gem, qui iussu Stephani 4 , Romani pontificis, de- 
positus ac detonsus, atque in monasterium tru- 
sus est, durasse putatur. Quae licet in illo fi- 
nita possit videri, tamen iam dudum nullius vi- 
goris erat , nec quicquam in se clarum praeter 
inane regis vocabulum praeferebat; nam et opes 
et potentia regni penes palatii praefectos, qui 
maiores domus dicebantur, et ad quos summa 
imperii pertinebat, tenebantur; neque regi aliud 
relinquebatur, quam ut regio tantum nomine con- 
tentus, crine profuso, barba summissa, solio 
resideret, ac speciem dominantis effingeret, le- 
gatos undecunque venientes audiret, eisque abe- 

3) cf. Suetonii Augustum c. 1. 4) Zacharia mortuo, 

antequam iussu eius Pippinus coronaretur, Stephanus 
antecessoris sui mandatum confirmasse putandus est. 
Ita et auctor fragmenti Urstisiani (SS. T. II. p. 76) 
nostrum intellexit. De secunda Pippini coronatione hic 
minime agitur. 

untibus responsa quae erat edoctus vel etiam 
iussus, e* sua velut potestate redderet $ cum prae- 
ter inutile regis nomen et precarium vitae sti- 
pendium, quod ei praefectus aulae, prout videba- 
tur, exhibebat, nihil aliud proprii possideret, 
quam unam et eam praeparvi reditus villam, in 
qua domum et ex qua famulos sibi necessaria 
ministrantes atque obsequium exhibentes paucae 
numerositatis habebat. Quocumque eundum erat, 
carpento ibat, quod bubus iunctis, et bubulco 
rustico more agente, trahebatur ; sic ad pala- 
tium, sic ad publicum populi sui conventum, qui 
annuatim ob regni utilitatem celebrabatur, ire, 
sic domum redire solebat: ad s regni ammini- 

strationem et omnia quae vel domi vel foris 
agenda ac disponenda erant, praefectus aulae pro- 
curabat. 

2. Quo officio tum cum Hildericus depone- 
batur, Pippinus, pater Karoli regis, iam velut 
hereditario fungebatur. Nam pater eius Karolus, 
qui tyrannos per totam Franciam dominatum si- 
bi vindicantes oppressit, et Sarracenos Galliam 
occupare temptantes duobus magnis proeliis, uno 
in Aquitania apud Pictavium civitatem , altero 
iuxta Narbonam apud Birram fluvium, ita devi- 
cit, ut in Hispaniam eos redire compelleret, 
eundem magistratum, a patre Pippino sibi dimis- 
sum, egregie amministravit j qui honor non aliis 
a populo dari consueverat, quam his qui et clari- 
tate generis et opum amplitudine ceteris eminebant 
5 ) i. e. at 

Hunc cum Pippinus, pater Karoli regis, ab 
avo et patre sibi et fratri Karlomanno relictum, 
summa cum eo concordia divisum, aliquot an- 
nis t velut sub rege memorato tenuisset, frater 
eius Karlomannus, incertum quibus de causis, 
tamen videtur quod amore conversationis contem- 
plativae succensus, operosa temporalis regni am- 
ministratione relicta, Romam se in otium contu- 
lit, ibique habitu permutato monachus factus, in 
monte Soracte apud aecclesiam beati Silvestri 
constructo monasterio, cum fratribus secum ad 
hoc venientibus per aliquot annos optata quiete 
perfruitur. Sed cum ex Francia multi nobilium 
ob vota solvenda Romam sollemniter commea- 
rent, et eum, velut dominum quondam suum, 
praeterire nollent, otium quo maxime delectaba- 
tur, crebra salutatione interrumpentes, locum 
mutare conpellunt. Nam huiuscemodi frequen- 
tiam cum suo proposito officere vidisset, relicto 
monte, in Samnium provintiam ad monasterium 
sancti Benedicti situm in castro Casino secessit, 
et ibi , quod reliquum erat temporalis vitae , re- 
ligiosa conversando complevit 6 . 

3. Pippinus autem, per auctoritatem Roma- 
ni pontificis ex praefecto palatii rex constitutus, 
cum per annos 15 aut eo ampUus 7 Francis solus 
imperaret, finito Aquitanico bello, quod contra 
Waifarium, ducem Aquitaniae, ab eo susceptum, 

6) cf. Monnm. T. I. annales a. 753 — 755. 7) Pippini 

regno a prima coronatione anno 752 computato , anni 
16 et aliquot menses, a secunda et attonsione filiorum 

2 * 

per continuOs novem annos gerebatur, apud Pa- 
risius morbo aquae intercutis 8 diem obiit, su- 
perstitibus liberis Karlo et Karlomanno, ad quos 
successio regni divino nutu pervenerat. Franci 
siquidem, facto solemniter generali conventu, 
ambos sibi reges constituunt, ea conditione prae- 
missa, ut totum regni corpus ex aequo partiren- 
tur 9 , et Karolus eam partem quam pater eo- 
rum Pippinus tenuerat, Karlomannus vero eam 
cui patruus eorum Karlomannus praeerat, regen- 
di gratia susciperet. Susceptae sunt utrinque con- 
ditiones, et pars regni divisi iuxta modum sibi 
propositum ab utroque recepta est. Mansitque 
ista, quamvis cum summa difficultate > concordia, 
npuiltis ex parte Karlomanni societatem separare 
molientibus, adeo ut quidam eos etiam bello 10 
committere sint meditati. Sed in hoc plus sus- 
pecti 11 quam periculi fuisse , ipse rerum exitus 
approbavit, cum, defuncto Karlomanno 12 , uxor 
eius et filii cum quibusdam qui ex optimatum 
eius numero primores erant, Italiam fuga petiit, 
et nullis existentibus causis , spreto mariti fra- 
tre, sub Desiderii, regis Langobardorum, patro- 
cinium se cum liberis suis contulit. Et Karlo- 
mannus quidem post amministratum communiter 
biennio 13 regnum, morbo decessit; Karolus au- 

Karlomanni anno 754, anni 15 incompleti evadunt, 8) 
cf. Suet. Neron. c. 5. 9) cf. T. I. pag. 147. not. 41. 

10) cf, T. I. pag. 327, 1. 11) i. e. suspicionis. 12) 

Absona recentiorum commenta de Karlomanni obitus cau- 
sa referre taedet. 13) Karlomannus annis completis 

tem, fratre defuncto , consensu omnium Franco- 
rum rex constituitur. 

4. De cuius nativitate 14 atque infancia, vel 
etiam pueritia , quia neque scriptis usquam ali- 
quid declaratum est, neque quisquam modo su- 
peresse invenitur, qui horum se dicat habere no- 
titiam, scribere ineptum iu dicans, ad actus et 
mores ceterasque vitae illius partes explicandas 
ac demonstrandas , omissis incognitis , transire 
disposui; ita tamen 15 , ut primo res gestas et do- 
mi et foris, deinde mores et studia eius, tum 
de regni amministratione et fine narrando, nihil 
de his quae cognitu vel digna vel necessaria 
sunt , praetermittam. 

5. Omnium 16 bellorum quae gessit, primo 
Aquitanicum, a patre inchoatum sed nondum fi- 
nitum, quia cito peragi posse videbatur, fratre 
adhuc vivo, etiam et auxilium ferre rogato , sus- 
cepit; et licet eum frater promisso frustrasset 
auxilio , susceptam expeditionem strenuissime ex- 
secutus, non prius incepto desistere aut semel 
suscepto labori cedere voluit, quam hoc quod 

769 et 770, anni 768 parte inde a die 9. Octobris, et multo 
maiore a. 771, scilicet usque ad d. 4. Decembris, regnavit. 
14) natus est anno 742 ex Einh. vita cap. 31., die 2. 
Aprilis ex Calendario Laurishamensi saeculi IX. (Mabill. 
de re diplom. suppi, c. 9.), Aquisgrani fortasse, ex Mo- 
nacho Sangallensi 1. II. c. 30. , Ingelhemii auctore Gode- 
frido Viterb. Partic. XVII. pag. 303. edit Struv. Pipi- 
nus moritur , consurgit Carolus acer , Natus in Ingele- 
hein , cui Berta fit Ungara mater. (!) 15) cf. Suetonii 

August. c. 9. 16) ibid. c. 10. 

efficere moliebatur , perseverantia quadam ac iu- 
gitate perfecto fine concluderet. Nam et Hunol- 
dum, qui post Waifarii mortem Aquitaniam oc- 
cupare bellumque iam pene . peractum reparare 
temptaverat, Aquitaniam relinquere et Wasco- 
niam petere coegit. Quem tamen ibi consistere 
non sustinens, transmisso amne Garonna, Lupo, 
Wasconum duci, per legatos mandat, ut perfu- 
gam reddat j quod ni festinato faciat, bello se 
eum expostulaturum. Sed Lupus, saniori usus 
consilio, non solum Hunoldum reddidit, sed 
etiam se ipsum cum provincia cui praeerat, eius 
potestati permisit. 

6. Compositis in Aquitania rebus eoque bel- 
lo finito, regni quoque sotio iam rebus humanis 
exempto, rogatu et precibus Adriani, Romanae 
urbis episcopi, exoratus, bellum contra Lango- 
bardos suscepit. Quod prius quidem et a patre 
eius, Stephano papa supplicante , cum magna dif- 
ficultate susceptum est, quia quidam e primori- 
bus Francorum cum quibus consultare solebat, 
adeo voluntati eius renisi sunt, ut, se regem de- 
serturos domumque redituros, libera voce pro- 
clamarent : susceptum est tamen tunc contra Hai- 
stulfum regem et celerrime completum. Sed li- 
cet sibi et patri belli suscipiendi similis ac po- 
tius eadem causa subesse videretur; haud simili 
tamen et labore certatum, et fine constat esse 
completum. Pippinus siquidem Haistulfum regem 
paucorum dierum obsidione apud Ticenum com- 
pulit et obsides dare et erepta Romanis oppida 

atque castella restituere, atque, ut reddita non 
repeterentur, sacramento fidem facere j Karolus 
vero post inchoatum a se bellum non prius de- 
stitit, quam et Desiderium regem, quem longa 
obsidione fatigaverat, in deditionem susciperet, 
filium eius Adalgisum, in quem spes omnium 
inclinatae videbantur, non solum regno sed etiam 
Italia excedere compelleret, omnia Romanis ere- 
pta restitueret, Hruodgausum, Foroiuliani duca- 
tus praefectum, res novas molientem obprimeret, 
totamque Italiam suae ditioni subiugaret, subac- 
taeque filium suum Pippinum regem imponeret. 
Italiam intranti quam difficilis Alpium transitus 
fuerit, quantoque Francorum labore invia mon 
tium iuga et eminentes in coelum scopuli atque 
asperae cautes superatae sint, hoc loco describe- 
rem, nisi vitae illius modum potius quam bello- 
rum quae gessit eventus memoriae mandare prae- 
senti opere animo esset propositum. Finis tamen 
huius belli fuit subacta Italia, et rex Desiderius 
perpetuo exilio deportatus, et filius eius Adalgisus 
Italia pulsus , et res a Langobardorum regibus 
ereptae , Adriano , Romanae aecclesiae rectori, 
restitutae. 

7. Post cuius finem Saxonicum, quod quasi 
intermissum videbatur, repetitum est y q.uo nul- 
lum neque prolixius neque atrocius Francorum- 
que populo laboriosius susceptum est, quia Saxo- 
nes, sicut omnes fere Germaniam incolentes na- 
tiones, et natura feroces, et cultui daemonum 
dediti, nostraeque 'religioni contrarii, neque di- 

vina neque humana iura vel polluere vel trans- 
gredi inhonestum arbitrabantur. Suberant et 
causae quae cotidie pacem conturbare poterant, 
termini videlicet nostri et illorum paene ubique 
in plano contigui, praeter pauca loca, in quibus 
vel silvae maiores, vel montium iuga interiecta 
utrorumque agros certo limite disterminant, in 
quibus caedes et rapinae vel 18 incendia vicissim 
fieri non cessabant j quibus adeo Franci sunt 
irritati, ut non iam vicissitudinem reddere, sed 
apertum contra eos bellum suscipere dignum iu- 
dicarent. Sdsceptum est igitur adversus eos 
bellum, quod magna utrimque animositate, ta- 
men maiore Saxonum quam Francorum dampno, 
per continuos triginta tres annos gerebatur. Pot- 
erat siquidem citius finiri, si Saxonum hoc per- 
fidia pateretur. Difficile dictu est, quoties su- 
perati ac supplices regi se dediderunt, imperata 
facturos polliciti sunt, obsides qui imperabantur 
absque dilatione dederunt, legatos qui mitteban- 
tur susceperunt, aliquoties ita domiti et emol- 
liti , ut etiam cultum daemonum dimittere et 
christianae religioni se subdere velle promitte- 
rent: sed sicut ad haec facienda aliquoties proni, 
sic. ad eadem pervertenda semper fuere praecipi- 
tes, non sit ut satis aestimare, ad utrum horum 
faciliores verius dici possint, quippe cum post 
inchoatum cum eis bellum vix ullus annus ex- 
actus sit, quo non ab eis huiuscemodi facta sit 

18) vel a scriptoribus huius aevi eadem significatione 
qua et usurpatur. 

permutatio. Sed magnanimitas regis, ac perpe- 
tua tam in adversis quam in prosperis mentis 
constantia, nulla eorum mulabilitate vel vinci 
poterat, vel ab his quae agere coeperat defatiga- 
ri ; nam nunquam eos huiuscemodi aliquid perpe- 
trantes inpune ferre passus est, quin aut ipse per 
se 19 ductorem, aut per comites suos misso exer- 
citu, perfidiam ulcisceretur et dignam ab eis exi- 
geret poenam, usque dum, omnibus qui resistere 
solebant profligatis et in suam potestatem reda- 
ctis, decem milia hominum ex his qui utrasque 
ripas Albis fluminis incolebant, cum uxoribus et 
parvulis sublatos transtulit, et huc atque illuc 
per Galliam et Germaniam multimoda divisione 
distribuit. Eaque conditione a rege proposita et 
ab illis suscepta, tractum per tot annos bellum 
constat esse finitum, ut abiecto daemonum cultu 
et relictis patriis caerimoniis, christianae fidei 
atque religionis sacramenta susciperent, et Fran- 
cis adunati, unus cum eis populus efficerentur. 

8. Hoc bello, licet permultum temporis 
spatio traheretur, ipse non amplius cum hoste 
quam bis acie conflixit, semel iuxta montem qui 
Osnengi dicitur, in loco Theotmelli nominato, et 
iterum apud Hasa fluvium 20 , et hoc uno mense 
paucisque interpositis diebus. His duobus proe- 
liis hostes adeo profligati ac devicti sunt, ut ul- 
terius regem neque provocare , neque venienti 

19) Suet. Aug. c. 20. 20) prope Osnabrugam, in loco 

qui medio aevo Schlachtvdrderberg , iam die Cius audit. 

resistere, nisi aliqua loci Munitione defensi, au- 
derent. Plures tamen eo bello tam ex nobilitate 
Francorum quam Saxonum , et functi summis 
honoribus, viri consumpti sunt, tandemque anno 
tricesimo tertio 21 finitum est , cum interim tot 
ac tanta in diversis terrarum partibus bella con- 
tra Francos et exorta sint et sollertia regis admi- 
nistrata, ut merito intuentibus in dubium venire 
possit, utrum in eo aut laborum patientiam , aut 
felicitatem potius mirari conveniat. Nam biennio 
ante Italicum hoc bellum sumpsit exordium, et 
cum sine intermissione gereretur,, nihil tamen ex 
his quae alicubi erant gerenda dimissum, aut ulla 
in parte ab aeque operoso certamine cessatum 
est; nam rex, omnium qui sua aetate gentibus 
dominabantur, et prudentia maximus et animi 
magnitudine praestantissimus , nihil in his quae 
vel suscipienda erant vel exequenda , aut propter 
laborem detractavit aut propter periculum exhor- 
ruit, verum unumquodque secundum suam qua- 
litatem et subire et ferre doctus, nec in adver- 
sis cedere, nec in prosperis false blandienti for- 
tunae adsentiri solebat. 

9. Cum enim assiduo ac paene continuo 
cum Saxonibus bello certaretur, dispositis per 
congrua confiniorum loca praesidiis, Hispaniam 
quam maximo poterat belli apparatu adgreditur, 
saltuque Pyrinei superato, omnibus quae adie- 
rat oppidis atque castellis in deditionem acceptis, 

2t) duraverat annis 772 — 804. 


Digitized by Google 



CAP. 9. 10. 


27 


salvo et incolomi exercitu revertitur j praeter 
quod in ipso Pyrinei iugo WascOniam perfidiam 
parumper in redeundo contigit experiri. Nam 
cum agmine longo , ut loci et angustiarum situs 
permittebat, porrectus iret exercitus, Wascones, 
in summi montis vertice positis insidiis — est 
enim locus ex opacitate silvarum, quarum ibi 
maxima est copia, insidiis ponendis oportunus — 
extremam impedimentorum partem, et eos, qui 
novissimi agminis incedentes, subsidio praece- 
dentes tuebantur, desuper incursantes, in subie- 
ctam vallem deiciunt, consertoque cum eis proe- 
lio, usque ad unum omnes interficiunt, ac dire- 
ptis impedimentis, noctis beneficio, quae iam in- 
stabat, protecti, summa cum celeritate in diversa 
disperguntur. Adiuvabat in hoc facto Wascones 
et levitas armorum, et loci in quo res gerebatur 
situs j e contra Francos et armorum gravitas et 
loci iniquitas per omnia Wasconibus reddidit im- 
pares. In quo proelio Eggihardus regiae men- 
sae praepositus , Anselmus comes palatii , et 
Hruodlandus Brittannici limitis praefectus, cum 
aliis compluribus interficiuntur. Neque hoc fa- 
ctum ad praesens vindicari poterat, quia hostis 
re perpetrata ita dispersus est, ut ne fama qui- 
dem remaneret, ubinam gentium quaeri potuisset. 

10. Domuit 22 et Brittones, qui ad occiden- 
tem in extrema quadam parte Galliae super litus 
occeani residentes , dicto audientes non erant, 

22) cf. Suet. Aug. c. 21. 

missa in eos expeditione, qua et obsides dare, et 
quae imperarentur se facturos polliceri , coacti 
sunt. Ipse postea cum exercitu Italiam ingressus 
ac per Romam iter agens, Capuam, Campaniae 
urbem , accessit , atque ibi positis castris , bel- 
lum Beneventanis, ni dederentur, comminatus 
est. Praevenit hoc dux gentis Aragisus, filios 
suos , Rumoldum et Grimoldum, cum magna pe- 
cunia. obviam regi mittens , rogat , ut obsides 
filios suscipiat, seque cum gente imperata factu 
rum pollicetur , praeter hoc solum , si ipse ad 
conspectum venire cogeretur. Rex, utilitate 23 
gentis magis quam animi eius obstinatione consi- 
derata , et oblatos sibi, obsides suscepit, eique, ut 
ad conspectum venire non cogeretur, pro magno 
munere concessit $ unoque ex filiis, qui minor 
erat, obsidatus gratia retento, maiorem patri 
remisit, legatisque ob sacramenta fidelitatis a Be- 
neventanis exigenda atque suscipienda cum 24 Ara- 
giso dimissis, Romam redit $ consumpti sque ibi 
in sanctorum veneratione locorum aliquot die- 
bus, in Galliam revertitur. 

11. Baioaricum deinde bellum et repente 
ortum, et celeri fine completum est. Quod su- 
perbia simul ac socordia Tassilonis ducis excita- 
vit; qui hortatu uxoris, quae filia Desiderii regis 
erat ac patris exilium per maritum ulcisci posse 
putabat, iuncto foedere cum Hunis, qui Baioariis 

23) i. e. virtute. 24) i. e. apud Aragisum. cf. ChrOD. 
Moissiac. a. 809. 812. Annal. Laurissenses a. 784. Gre- 
gorii Turon. hist. epit. c. 52. 

sunt ab oriente contermini, non solum inperata 
non facere, sed bello regem provocare temptabat. 
Cuius contumatiam, quia nimia videbatur, ani- 
mositas regis ferre nequiverat, ac proinde, co- 
piis undique contractis Baioariam petiturus , ipse 
ad Lechum amnem cum magno venit exercitu. 
Is fluvius Baioarios ab Alamannis dividit. Cuius 
in ripa castris conlocatis, prius quam provintiam 
intraret , animum ducis per legatos statuit expe- 
riri. Sed nec ille pertinaciter agere vel sibi vel 
genti utile ratus, supplex se regi permisit, ob- 
sides qui inperabantur dedit, inter quos et filium 
suum Theodonem; data insuper fide cum iura- 
mento, quod ab illius potestate ad defectionem 
nemini suadenti adsentire deberet. Sicque bello, 
quod quasi maximum futurum videbatur, celerri- 
mus est finis impositus. Tassilo tamen postmo- 
dum ad regem evocatus, neque redire permis- 
susj neque provincia quam tenebat, ulterius du- 
ci, sed comitibus ad regendum commissa est. 

12. His motibus ita compositis, Sclavis qui 
nostra consuetudine Wilzi, proprie vero, id est 
sua locutione, Welatabi dicuntnr, bellum inlatum 
est. In quo et Saxones, velut auxiliares, inter 
ceteras nationes quae regis signa iussae seque- 
bantur, quamquam ficta et minus devota oboe- 
dientia, militabant. Causa belli erat, quod Abo- 
dritos, qui cum Francis olini foederati erant, 
assidua incursione lacescebant , nec iussionibus 
coerceri poterant. Sinus 15 quidam ab occiden- 
25) cf. Adami Bremensis hist. ecclesiasticam lib. II. 

tali oceano orientem versus porrigitur, longitudi- 
nis quidem inconpertae , latitudinis vero quae 
nusquam centum milia passuum excedat, cum in 
multis locis contractior inveniatur. Hunc mul- 
tae circum sedent nationes, Dani siquidem ac 
Sueones, quos Nortmannos vocamus, et septen- 
trionale litus et omnes in eo insulas tenent. At 
litus australe Sclavi et Aisti 26 , et aliae diversae 
incolunt nationes; inter quos vel praecipui sunt, 
quibus tunc a rege bellum inferebatur, Welatabi. 
Quos ille una tantum, et quam per se gesserat, 
expeditione ita contudit ac domuit, ut ulterius 
imperata facere minime rennuendum iudicarent. 

13. Maximum omnium quae ab illo gesta 
sunt bellorum, praeter Saxonicum, huic bello 
successit , illud videlicet, quod contra Avares vel 
Hunos susceptum est. Quod ille et animosius 
quam cetera, et longe maiori apparatu admini- 
stravit. Unam tamen per se in Pannoniam — 
nam hanc provintiam ea gens tum incolebat — 
expeditionem fecit; cetera filio suo Pippino ac 
praefectis provinciarum , comitibus etiam atque 
legatis , perficienda commisit. Quod cum ' ab his 
strenuissime fuisset administratum, octavo tan- 
dem anno completum est. Quod 27 proelia in eo 
gesta, quantum sanguinis effusum sit, testatur 
vacua omni habitatore Pannonia, et locus in quo 

cap. 9. sqq. et de situ Daniae cap. 217. sqq. 26) a 
quibus Esthonia nomen accepit ; Tacito in Germ. cap. 45. 
Aestyi audiunt; cf. Iordanem de rebus Geticis cap. 23. 
27) i. e. quot. 

regia Kagani erat, ita desertus, ut nec vestigium 
quidem in eo humanae habitationis appareat. To- 
ta in hoc bello Hunorum nobilitas periit, tota 
gloria decidit. Omnis peccunia et congesti ex 
longo tempore thesauri direpti sunt, neque ul- 
lum bellum contra Francos exortum humana pot- 
est memoria recordari, quo illi magis ditati et 
opibus aucti sint. Quippe cum usque in id 
temporis pene pauperes viderentur, tantum auri 
et argenti in regia repertum, tot spolia praetiosa 
in proeliis sublata, ut merito credi possit, hoc 
Francos Hunis iuste eripuisse, quod Huni prius 
aliis gentibus iniuste eripuerunt. Duo tantum 
ex proceribus Francorum eo bello perierunt, Ae- 
ricus dux Foroiulanus, in Liburnia iuxta Tharsa- 
ticam, maritimam civitatem, insidiis oppidano- 
rum intercoeptus, et Geroldus Baioariae praefe- 
ctus, in Pannonia, cum contra Hunos proeliatu- 
rus aciem instrueret, incertum a quo, cum duo- 
bus tantum qui eum obequitantem ac singulos 
hortantem comitabantur, interfectus est. Caete- 
rum incruentum pene Francis hoc bellum fuit, 
et prosperrimum exitum habuit, tametsi diutius 
magnitudine sui traheretur. 

14. Post quod et Saxonicum suae prolixitati 
convenientem finem accepit. Boemanicum quoque 
et Linonicum, quae postea exorta sunt, diu du- 
rare non potuerunt; quorum utrumque ductu 
Karoli iunioris celeri fine completum est. Ulti- 
mum contra Nortmannos , qui Dani vocantur, 
primo pyraticam exercentes, deinde maiore clas- 

se litora Galliae atque Germaniae vastantes, bel- 
lum susceptum est. Quorum rex Godefridus 
adeo vana spe inflatus erat, ut sibi totius Ger- 
maniae promitteret potestatem; Frisiam quoque 
atque Saxoniam haud aliter atque suas provintias 
aestimabat ; iam Abodritos, vicinos suos, in suam 
ditionem redegerat, iam eos sibi vectigales fece- 
rat. lactabat etiam, se brevi Aquasgrani, ubi 
regis comitatus erat, cum maximis copiis adven- 
turum; nec dictis eius, quamvis vanissimis, om- 
nino fides abnuebatur, quin potius putaretur tale 
aliquid inchoaturus, nisi festinata fuisset morte 
praeventus. Nam a proprio satellite interfectus, 
et suae vitae et belli a se inchoati finem acce- 
leravit. 

15. Haec sunt bella, quae rex potentissimus 
per annos 47 — tot enim annis regnaverat — in 
diversis terrarum partibus summa prudentia atque 
felicitate 'gessit. Quibus regnum Francorum, 
quod post patrem Pippinum magnum quidem et 
forte susceperat, ita nobiliter ampliavit, ut poe- 
ne duplum illi adiecerit. Nam cum prius non 
amplius quam ea pars Galliae quae inter Rhenum 
et Ligerim, oceanumque ac mare Balearicum ia- 
cet, et pars Germaniae quae inter Saxoniam et 
Danubium , Hrenumque ac Salam fluvium , qui 
Turingos et Sorabos dividit, posita, a Francis 
qui orientales dicuntur incolitur, et praeter haec 
Alamanni atque Baioarii ad regni Francorum 
potestatem pertinerent, ipse per bella memorata 
primo Aquitaniam et Wasconiam totumque Pi- 

rinei montis iugum, et usque ad Hiberum am- 
nem, qui apud Navarros ortus, et fertilissimos 
Hispaniae agros secans, sub Dertosae civitatis 
moenia Balearico mari miscetur j deinde Italiam 
totam, quae ab Augusta Praetoria usque in Ca- 
labriam inferiorem, in qua Graecorum ac Bene- 
ventanorum constat esse confinia, decies centum 
et eo amplius passuum milibus longitudine por- 
rigitur } tum Saxoniam, quae quidem Germaniae 
pars non modica est, et eius quae a Francis in- 
colitur, duplum in lato habere putatur, cum ei 
longitudine possit esse consimilis j post quam 
utramque Pannoniam, et adpositam in altera Da- 
nubii ripa Datiam, Histriam quoque et Libur- 
niam atque Dalmatiam, exceptis maritimis civita- 
tibus, quas ob amicitiam et iunctum cum eo foe- 
dus Constantinopolitanum imperatorem habere 
permisit j deinde omnes barbaras ac feras natio- 
nes, quae inter Renum ac Visulam 28 fluvios, o- 
ceanumque ac Danubium positae, lingua quidem 
paene similes, moribus vero atque habitu valde 
dissimiles, Germaniam incolunt, ita perdomuit, 
ut eas tributarias efficeret. Inter quas fere prae- 
cipuae sunt W elatabi, Sorabi, Abodriti, Boeman- 
ni — cum his namque bello conflixit — ; caete- 
ras, quarum multo maior est numerus, in dedi- 
tionem suscepit. 

16. Auxit etiam gloriam regni sui quibus- 
dam regibus ac gentibus per amicitiam sibi con- 

28) Vistula, quae et anno 1251 in Iure municipali Cul- 
mensi Wizele et Wizzele audit. 

ciliatis. Adeo namque Hadefonsum, Gallitiae at- 
que Asturicae regem, sibi societate devinxit, ut 
his 29 , cum ad eum vel litteras vel legatos mit- 
teret, non aliter se apud illum quam proprium 
suum appellari iuberet. Scotorum quoque reges 
sic habuit ad suam Voluntatem per munificen- 
tiam inclinatos, ut eum numquam aliter nisi do- 
minum, seque subditos et servos eius, pronun- 
tiarent. Extant epistolae ab eis ad illum mis- 
sae, quibus huiusmodi affectus eorum erga il- 
lum indicatur. Cum Aaron, rege Persarum, 
qui excepta India totum pene tenebat Orientem, 
talem habuit in amicitia concordiam, ut his 29 
gratiam eius omnium qui in toto orbe terrarum 
erant regum ac principum amicitiae praeponeret, 
solumque illum honore ac munificentia sibi co- 
lendum iudicaret j ac proinde, cum legati eius, 
quos cum donariis ad sacratissimum domini ac 
Salvatoris nostri sepulchrum locumque resurre- 
ctionis miserat, ad eum venissent, et ei domini 
sui voluntatem indicassent, non solum quae pete- 
bantur fieri permisit, sed etiam sacrum illum 
et salutarem locum , ut illius potestati adscri- 
beretur, concessit j et revertentibus legatis suos 
adiungens, inter vestes et aromata, et ceteras 
orientalium terrarum opes, ingentia illi dona di- 
rexit, cum ei ante paucos annos eum , quem 
tunc solum habebat, roganti mitteret elefantum. 
Imperatores etiam Constantinopolitani , Niciforus, 
Michael et Leo, ultro amicitiam ac societatem 
29) i. e. is. 

eius 'expetentes , complures ad eum misere lega- 
tos. Cum quibus tamen propter susceptum a se 
imperatoris nomen et ob hoc eis, quasi qui impe- 
rium eis eripere vellet, valde suspectum, foedus 
firmissimum statuit, ut nulla inter partes cuius- 
libet scandali remaneret occasio. Erat enim sem- 
per Romanis et Graecis Francorum suspecta po- 
tentia, unde et illud Graecum extat proverbium: 
TON 30 0PANKON 01 AON EXIC, riTONA OYK 
EXIC. 

17. Qui cum tantus in ampliando regno et 
subigendis exteris nationibus existeret, et in eius- 
modi occupationibus assidue versaretur, opera ta- 
men plurima ad regni decorem et commoditatem 
pertinentia diversis in locis inchoavit, quaedam 
etiam consummavit. Inter quae praecipua fere 
non immerito videri possunt basilica sanctae Dei 
genitricis Aquisgrani opere mirabili constructa, 
et pons apud Mogontiacum in Reno quingento- 
rum passuum longitudinis — nam tanta est ibi 
fluminis latitudo. Qui tamen uno antequam de- 
cederet anno incendio conflagravit, nec refici po- 
tuit propter festinatum illius decessum, quanquam 
in ea meditatione esset, ut pro ligneo lapideum 
restitueret. Inchoavit et palatia operis egregii, 
unum haud longe a Mogontiaco civitate, iuxta 
villam cuius vocabulum est Engilenheim, alte- 
rum Noviomagi super Vahalem fluvium, qui Ra- 

30) i. e. Francum amicum habeas, vicinum non habeas. 
Graecum et et rj tunc temporis i legi solitum , apparet. 

31) cf. Suet. Aug. c. 30. 

tavorum insulam, a parte meridiana praeterfluit. 
Praecipue tamen aedes sacras 31 , ubicunque in toto 
regno suo vetustate conlapsas comperit, pontifici- 
bus et patribus ad quorum curam pertinebant, ut 
restaurarentur, imperavit, adhibens curam per 
legatos , ut imperata perficerent 32 . Molitus est 
et classem contra bellum Norffmannicum , aedifi- 
catis ad hoc navibus iuxta flumina, quae et de 
Gallia et de Germania septentrionalem influunt 
oceanum; et quia Nortmanni Gallicum litus at- 
que Germanicum assidua infestatione vastabant, 
per omnes portus et hostia 33 fluminum, qui na- 
ves recipi posse videbantur , stationibus et excu- 
biis dispositis, ne qua hostis exire potuisset, tali 
munitione prohibuit. Fecit idem a parte meri- 
diana in littore provinciae Narbonensis ac Septi- 
maniae, toto etiam Italiae littore usque Romam, 
contra Mauros nuper pyraticam exercere adgres- 
sosj ac per hoc nullo gravi dampno vel Italia 
a Mauris, vel Gallia atque Germania a Nordman- 
nis diebus suis affecta est, praeter quod Cen- 
tumcellae, civitas Etruriae, per proditionem a 
Mauris capta atque vastata est, et in Frisia quae- 
dam insulae Germanico littori contiguae a Nord- 
mannis depraedatae sunt. 

18. Talem 34 eum in tuendo et ampliando 
simulque ornando regno fuisse constat. Cuius 
animi dotes, et summam in qualicumque, et pro- 

32) cf. Capitulare ad Salz anno 804. 2. 1. et Capit. A- 
quisgranense a. 807. c. 7. 33) i. e. ostia. 34) cf. Suet 

Aug. c. 61. 

spero et adverso , eventu mirari liceat constan- 
tiam. Ceteraque ad interiorem atque domesticam 
vitam pertinentia iam ab hinc dicere exordiar. 

Post mortem patris cum fratre regnum par- 
titus, tanta patientia simultates et invidiam eius 
tulit , ut omnibus mirum videretur , quod ne ad 
iracundiam quidem ab eo provocari potuisset. 
Deinde cum matris hortatu filiam Desiderii, re- 
gis Langobardorum , duiisset uxorem , incertum 
qua de causa, post annum eam repudiavit, et Hil- 
degardem de gente Suavorum, praecipuae nobili- 
tatis feminam , in matrimonium accepit, de qua 
tres filios, Karolum videlicet et Pippinum et Lu- 
dowicum, totidemque filias, Hruodrudem et Ber- 
tham et Gislam, genuit. Habuit et alias tres 
filias, Theoderadam et Hiltrudem et Ruodhaidem, 
duas de Fastrada uxore, quae de orientalium 
Francorum, Germanorum videlicet, gente erat, 
tertiam de concubina quadam, cuius nomen mo- 
do memoriae non occurrit. Defuncta Fastrada, 
Liudgardam Alamannam duxit, de qua nihil libe- 
rorum tulit. Post cuius mortem tres habuit con- 
cubinas, Gersuindam Saxonici generis, de qua ei 
filia nomen Adaltrud nata est, et Reginam, quae 
ei Drogonem et Hugum genuit, et Adallindem, 
ex qua Theodricum procreavit. Mater quoque 
eius Berthrada in magno apud eum honore con- 
senuit. Colebat enim eam cum summa reveren- 
tia, ita ut nulla umquam invicem sit exorta dis- 
cordia, praeter in divortio filiae Desiderii regis, 
quam illa suadente acceperat. Decessit tandem 

post mortem Hildegardae, cum iam tres nepotes 
suos totidemque neptes in filii domo vidisset; 
quam ille in eadem basilica qua pater situs est, 
apud sanctum Dionisium, magno cum honore fe- 
cit humari. Erat ei unica soror, nomine Gisla, 
a puellaribus annis religiosae conversationi man- 
cipata, quam similiter ut matrem magna coluit 
pietate; quae etiam, paucis ante obitum illius 
annis, in eo quo conversata est monasterio de- 
cessit. 

19. Liberos suos ita censuit instituendos, ut 
tam filii quam filiae primo liberalibus studiis, 
quibus et ipse operam dabat, erudirentur. Tum 
filios, cum primum aetas patiebatur, more Fran- 
corum equitare, armis ac venatibus exerceri fe- 
cit, filias 35 vero lanificio adsuescere, coloque ac 
fuso, ne per otium torperent, operam impende- 
re, atque ad omnem honestatem erudiri iussit. 
Ex his omnibus duos tantum filios et unam fi- 
liam, priusquam moreretur, amisit, Karolum, 
qui maior natu erat, et Pippinum, quem regem 
Italiae praefecerat, et Hruodrudem, quae filiarum 
eius primogenita, et a Constantino, Graecorum 
imperatore, desponsata erat. Quorum Pippinus 
unum filium suum Bernhardum, filias autem 
quinque, Adalhaidem, Atulam, Guntradam, Ber- 
thaidem, ac Theoderadam, superstites reliquit. 
In quibus rex pietatis suae praecipuum documen- 
tum ostendit, cum, filio defuncto, nepotem patri 
succedere , et neptes inter filias suas educari fe- 
35) cf. Suet. Aug. c. 64. 

cisset. Mortes filiorum ac filiae, pro magnani- 
mitate qua excellebat, nimis patienter 36 tulit, 
pietate videlicet, qua non minus insignis erat, 
compulsus ad lacrimds. Nuntiato etiam sibi A- 
driani Romani pontificis obitu, quem in amicis 
praecipuum habebat, sic flevit, ut filium aut si 
fratrem amisisset carissimum. Erat enim in 
amicitiis optime temperatus, ut eas et facile ad- 
mitteret 37 et constantissime retineret, colebatque 
sanctissime quoscumque hac adfinitate sibi con- 
iunxerat. Filiorum ac filiarum tantam in edu- 
cando curam habuit , ut numquam domi positus 
sine ipsis caenaret ®, numquam iter sine illis age- 
ret: adequitabant ei filii, filiae vero pene seque- 
bantur , quarum agmen extremum ex satellitum 
numero ad hoc ordinati tuebantur. Quae cum 
pulcherrimae essent et ab eo plurimum diligeren- 
tur, mirum dictu, quod nullam earum cuiquam 
aut suorum aut exterorum nuptum dare voluit ; 
sed omnes secum usque ad obitum suum in domo 
sua retinuit, dicens, se earum contubernio carere 
non posse. Ac propter hoc, licet alias felix, 
adversae fortunae malignitatem expertus est $ quod 
tamen ita dissimulavit , ac si de eis nulla um- 
quam alicuius probri suspicio exorta, vel fama 
dispersa fuisset 39 . 

20. . Erat ei filius nomine Pippinus , ex con- 

36) cf. Suet. Aug. c. 65. 37) cf. ibid. c. 66. 38) cf. 

ibid. c. 64. 39) Hruothrudem Hludowicum abbatem 

S. Dionysii, Bertham Angilberto filios genuisse, constat. 
Cf. vitam Hludovici Pii. 

cubina 40 editus, cuius inter caeteros facere men- 
tionem distuli ; facie quidem pulcher , sed gibbo 
deformis. Is cum pater, bello contra Hunos sus- 
cepto, in Baioaria hyemaret, aegritudine simu- 
lata, cum quibusdam e primoribus Francorum, 
qui eum vana regni promissione inlexerant, ad- 
versus patrem coniuravit. Quem post fraudem 
detectam et dampnationem coniuratorum deton- 
sum in coenobio Prumia religiosae vitae, iamque 
volentem, vacare permisit. Facta est et alia prius 
contra eum in Germania valida coniuratio, cuius 
auctores partim luminibus orbati, partim mem- 
bris incolumes , omnes tamen exilio deportati 
sunt; neque ullus ex eis est interfectus, nisi 
tres tantum , qui , cum se , ne comprehenderen- 
tur, strictis gladiis defenderent, aliquos etiam oc- 
cidissent, quia aliter coerceri non poterant, in- 
terempti sunt. Harum tamen coniurationum Fa- 
stradae reginae crudelitas causa et origo extitisse 
creditur, et idcirco in ambabus contra regem 
conspiratum est, quia uxoris crudelitati consen- 
tiens, a suae naturae benignitate ac solita man- 
suetudine immaniter exorbitasse videbatur. Ce- 
terum per omne vitae suae tempus ita cum sum- 
mo omnium amore atque favore et domi et fo- 
ris conversatus est, ut numquam ei vel minima 
iniustae crudelitatis nota a quoquam fuisset obie- 
cta. 

40) Himiltrude, Ann. Lauri ss. min* T. I. p. 119, 2. 
Pro legitima eam habuisse \idetur Stephanus III* papa, 
in epistola 45. codicis Carolini. ' 

21. Amabat peregrinos, et in eis suscipien- 
dis magnam habebat curam, adeo ut plerumque 
eorum multitudo non solum palatio, verum etiam 
regno non inmerito videretur onerosa. Ipse ta- 
men prae magnitudine animi huiuscemodi ponde- 
re minime gravabatur, cum etiam ingentia in- 
commoda laude liberalitatis ac bonae famae mer- 
cede compensaret. 

22. Corpore 41 fuit amplo atque robusto, sta- 
tura eminenti , quae tamen iustam non excederet 
— nam septem suorum pedum proceritatem eius 
constat habuisse mensuram — apice capitis ro- 
tundo, oculis praegrandibus ac vegetis, naso pau- 
lulum mediocritatem excedenti, canitie pulchra 42 , 
facie laeta et hilari. Unde formae auctoritas 43 
ac dignitas tam stanti quam sedenti plurima ad- 
quirebatur, quamquam cervix obesa et brevior 44 , 
venterque proiectior 45 videretur: tamen haec cae- 
terorum membrorum celabat aequalitas 46 . In- 
cessu firmo, totaque corporis habitudine virili, 
voce clara quidem, sed quae minus corporis for- 
mae conveniret j valitudine prospera 47 , praeter 
quod, antequam decederet, per quatuor annos 
crebro febribus corripiebatur, ad extremum etiam 
uno pede claudicaret 48 . Et tunc quidem plura 
suo arbitratu quam medicorum consilio faciebat, 
quos pene exosos habebat, quod ei in cibis assa, 

41) cf. Suet Tiber. c. 68. Aug. 79. Calig. 50. 42) cf. 

Suet. Claud. c. 30. 43) ibid. 44) Suet. Neron. c. 

51. 45) Suet. Tit. c. 3. 46) cf. Suet. Aug. c. 79. 

47) cf. Suet. Claud. c. 31. 48) cf. Suet. Aug. c. 80. 

quibus assuetus erat, dimittere, et elixis adsues- 
cere suadebant. Exercebatur assidue equitando 49 
ac venando, quod illi gentilicium erat} quia vix 
ulla in terris natio invenitur, quae- in hac arte 
Francis possit aequari. Delectabatur etiam vapo- 
ribus aquarum naturaliter calentium, frequenti 
natatu corpus exercens, cuius adeo peritus fuit, 
ut nullus ei iuste valeat anteferri. Ob hoc etiam 
Aquisgrani regiam extruxit, ibique extremis vi- 
tae annis usque ad obitum perpetim habitavit. Et 
non solum filios ad balneum, verum optimates 
et amicos, aliquando etiam satellitum et custo- 
dum corporis turbam, invitavit, ita ut nonnum' 
quam centum vel eo amplius homines una lava- 
rentur 50 . 

23. Vestitu 51 patrio, id est francisco 52 , ute- 
batur. Ad corpus camisam 63 lineam et femina- 
libus lineis induebatur} deinde ttmicam quae lim- 
bo serico ambiebatur, et tibialia} tum fasciolis 
crura, et pedes caltiamentis constringebat, et ex 
pellibus lutrinis et murinis 54 thorace confecto 
humeros ac pectus hyeme muniebat} sago veneto 
amictus, et gladio semper accinctus, cuius capu- 
lus ac balteus aut aureus aut argenteus erat. Ali- 
quoties et gemmato ense utebatur, quod tamen 
non nisi in praecipuis festivitatibus , vel si quan- 
do exterarum gentium legati venissent. Peregri- 

49) Suet. Tit. c. 3. 50) cf. Suet. Tit. c. 8. 51) cf. 

Suet. Aug. 82. et Calig. 52. 52) cf. Monachum San- 

gallensem de gestis Karoli I. 34. 53) gallice chemise. 

54) pellibus ermineae vel zibelinae. 

na vero indumenta, quamvis pulcherrima, re- 
spuebat, nec umquam eis indui patiebatur, exce- 
pto quod Romae semel, Adriano pontifice peten- 
te, et iterum Leone successore eius supplicante, 
longa tunica et clamide amictus, calceis quoque 
Romano more formatis induebatur. In festivitati- 
bus veste auro texta et calciamentis gemmatis, et 
fibula aurea sagum adstringente , diademate quo- 
que ex auro et gemmis ornatus incedebat; aliis 
autem diebus habitus eius parum a communi et 
plebeio abhorrebat. 

24. In cibo 55 et potu temperans, sed in po- 
tu temperantior , quippe qui ebrietatem in quali- 
cumque homine, nedum in se ac suis, plurimum 
abhominabatur. Cibo enim non adeo abstinere 
poterat, ut saepe quereretur, noxia corpori suo 
esse ieiunia. Convivabatur 56 rarissime, et hoc 
praecipuis tantum festivitatibus, fune tamen cum 
magno hominum numero. Caena 57 cotidiana qua- 
ternis tantum ferculis praebebatur, praeter as- 
sam, quam venatores veribus inferre solebant, 
qua ille libentius quam ullo alio cibo vescebatur. 
Inter caenandum aut aliquod acroama 58 aut le- 
ctorem audiebat. Legebantur ei historiae et an- 
tiquorum res gestae. Delectabatur et libris san- 
cti Augustini , praecipueque his qui de civitate 
Dei praetitulati. sunt. Vini 59 et omnis potus adeo 
parcus in bibendo erat, ut super caenam raro 

55) Suet. Aug. c. 76. 56) ibib. c. 74. 57) ibid. 

58) ibid. c. 74. Vespas, c. 19. 59) Suet. Aug. 

c. 77. 

plus quam ter biberet. Aestate post 60 cibum 
meridianum pomorum aliquid sumens, ac semel 
bibens, depositis vestibus et calciamentis , velut 
noctu solitus erat, duabus aut tribus horis quies- 
cebat. Noctibus 61 sic dormiebat, ut somnum qua- 
•ter aut quinquies non solum expergiscendo , sed 
etiam deresurgendo interrumperet. Cum 62 cal- 
ciaretur aut amiciretur, non tantum amicos ad- 
mittebat, verum etiam, si comes palatii litem 
aliquam esse diceret quae sine eius iussu definiri 
non posset, statim litigantes introducere i ussit, 
et velut pro tribunali sederet, lite cognita senten- 
tiam dixit j 'nec hoc tantum eo tempore, sed 
etiam, ea die quicquid cuiuslibet officii agendum 
aut cuiquam ministrorum iniungendum erat, ex- 
pediebat. 

25. Erat 63 eloquentia copiosus et exuberans, 
poteratque, quicquid vellet, apertissime exprime- 
re. Nec patrio tantum sermone contentus, etiam 
peregrinis linguis ediscendis operam impendit ; in 
quibus latinam ita didicit, ut aeque illa ac patria 
lingua orare 64 sit solitus j graecam vero melius 
intelligere quam pronuntiare poterat 65 . Adeo 
quidem facundus erat, ut etiam didascalus appa- 
reret. Artes 66 liberales studiosissime coluit, ea- 
rumque doctores plurimum veneratus, magnis ad- 
ficiebat honoribus. In discenda grammatica Pe- 
trum Pisanum, diaconum, senem audivit, in cae- 

60) Suet. Aug. c. 78. 61) ibid. 62) cf. Suet. Vespas, 

c. 21. 63) cf. Suet. Aug. c. 84. 64) Suet Tit c. 3. 

65) Suet. Aug. c. 89. 66) cf. Suet. Tiber. c. 70. 

teris disciplinis Albinum cognomento Alcoinum, 
item diaconem, de Brittania, Saxonici generis ho- 
minem, virum undecumque doctissimum, prae- 
ceptorem habuit; apud quem et rethoricae et 
dialecticae, praecipue tamen astronomiae ediscen- 
dae, plurimum et temporis et laboris impertivit. 
Discebat artem computandi , et intentione sagaci 
syderum cursus curiosissime rimabatur. Tempta- 
bat et scribere, tabulasque et codicellos ad hoc 
in lecto sub cervicalibus circumferre solebat, ut, 
cum vacuum tempus esset, manum litteris effin- 
gendis adsuesceret; sed parum successit labor 
praeposterus ac sero inchoatus. 

26. Religionem 68 Christianam, qua ab infan- 
tia fuerat imbutus, sanctissime et cum summa 
pietate coluit, ac propter hoc plurimae pulchritu- 
dinis basilicam Aquisgrani extruxit, auroque et 
argento et luminaribus atque ex aere solido can- 
cellis et ianuis adornavit. Ad cuius structuram 
cum columnas et marmora aliunde habere non 
posset, Roma atque Ravenna devehenda curavit. 
Ecclesiam et mane et vespere, item nocturnis ho- 
ris et sacrificii tempore, quoad eum valitudo per- 
miserat, impigre frequentabat, curabatque magno- 
pere, ut omnia quae in ea gerebantur, cum quam 
maxima fierent honestate ; aedituos creberrime 
commonens, ne quid indecens aut sordidum aut 
inferri aut in ea remanere permitterent. Sacro- 
rum vasorum ex auro et argento, vestimentorum- 
que sacerdotalium tantam in ea copiam procura- 

68) cf. Suet. Aug. c. 90. 93. 

vit, ut in sacrificiis celebrandis ne ianitoribus 
quidem , qui ultimi aecclesiastici ordinis sunt, 
privato habitu ministrare necesse fuisset. Legen- 
di atque psallendi disciplinam diligentissime emen- 
davit. Erat enim utriusque admodum eruditus, 
quamquam ipse nec publice legeret, nec nisi sub- 
missim et in commune cantaret. 

27. Circa pauperes sustentandos et gratuitam 
liberalitatem , quam Graeci elemosynam vocant, 
devotissimus, ut qui non in patria solum et in 
regno suo id facere curaverit, verum trans ma- 
ria in Syriam et Aegiptum atque Africam, Hiero- 
solimis, Alexandriae atque Carthagini, ubi Chri- 
stianos in paupertate vivere compererat, paenu- 
riae illorum compatiens, pecuniam mittere sole- 
bat ; ob hoc maxime transmarinorum regum ami- 
citias expetens , ut Christianis sub eorum domi- 
natu degentibus refrigerium aliquod ac relevatio 
proveniret. Colebat prae ceteris sacris et vene- 
rabilibus locis apud Romam aecclesiam beati Pe- 
tri apostoli, in cuius donaria magna vis pecuniae, 
tam in auro quam in argento, nec non et gem- 
mis, ab illo congesta est. Multa et innumera 
pontificibus munera missa, neque ille toto regni 
sui tempore quicquam duxit antiquius 69 , quam 
ut urbs Roma sua opera suoque labore vetere 
polleret auctoritate, et aecclesia sancti Petri per 
illum non solum tuta ac defensa, sed etiam suis 
opibus prae omnibus a ecclesiis esset ornata atque 
ditata. Quam cum tanti penderet, tamen intra 
69) cf. Suet. Vespas, c. 8. 

47 annorum 70 , quibus regnaverat, spatium qua- 
ter tantum illo votorum solvendorum ac suppli- 
candi causa profectus est 71 . 

28. Ultimi adventus sui non solum hae fuere 
causae, verum etiam quod Romani Leonem pon- 
tificem, multis affectum iniuriis, erutis scili- 
cet oculis linguaque amputata, fidem regis implo- 
rare compulerunt. Idcirco Romam veniens, pro- 
pter reparandum, qui nimis conturbatus erat, 
ecclesiae statum ibi totum hiemis tempus extraxit. 
Quo tempore Imperatoris et Augusti nomen acce- 
pit, quod primo in tantum aversatus est, ut ad- 
firmaret, se eo die, quamvis praecipua festivitas 
esset, aecclesiam non intraturum, si pontificis 
consilium praescire potuisset. Invidiam tamen 
suscepti nominis , Romanis imperatoribus super 
hoc indignantibus, magna tulit pacientia, vicitque 
eorum contumaciam magnanimitate, qua eis pro- 
cul dubio longe praestantior erat , mittendo ad 
eos crebras legationes, et in epistolis fratres eos 
appellando. 

29. Post susceptum imperiale nomen, cum 
adverteret multa legibus populi sui deesse — 
nam Franci duas habent leges 72 , in plurimis lo- 
cis valde diversas — cogitavit quae deerant ad- 
dere et discrepantia unire, prava quoque ac per- 
peram prolata corrigere ; sed de his nihil aliud 
ab eo factum est, nisi quod pauca capitula 73 , et 

70) annos 768 et 814 pro completis computat. . 71) cf. 
Suet. Tiber. c. 72. 72) legem Salicam et Ribuariorum, 

73) i. e. Additamenta ad legem Salicam et ad legem Ri- 

ea inperfecta , legibus addidit. Omnium tamen 
nationum quae sub eius dominatu erant, iura quae 
scripta non erant 74 , describere ac literis manda- 
ri fecit. Item barbara 75 et antiquissima carmi- 
na, quibus veterum regum actus et bella cane- 
bantur, scripsit memoriaeque mandavit. Inchoa- 
vit et grammaticam patrii sermonis. Mensibus 
etiam iuxta propriam linguam vocabula imposuit, 
cum ante id temporis apud Francos partim latinis 
partim barbaris nominibus pronunciarentur. Item 
ventos duodecim propriis appellationibus insigni- 
vit, cum prius non amplius quam vix quatuor 
ventorum vocabula possent inveniri. Et de men- 
sibus quidem Ianuarium Wintarmanoth, Februa- 
rium Hornung, Martium Lentzinmanoth , Apri- 
lem Ostarmanoth, Maium Winnemanoth, Iunium 
Brachmanoth, Iulium Heuvimanoth, Augustum 
Aranmanoth, Septembrem Witumanoth, Octobrem 
Windumemanoth, Novembrem Herbistmanoth, De- 
cembrem Heilagmanoth appellavit. Ventis vero 
hoc modo nomina imposuit, ut Subsolanum vo- 
caret Ostroniwint, Eurum Ostsundroni, Euroau- 
strum Sundostroni, Austrum Sundroni, Austroa- 
fricum Sundwestroni, Africum Westsundroni, Ze- 
phyrum Westroni, Chorum Westnordroni, Cir- 
cium Nordwestroni, Septemtrionem Nordroni, A- 
quilonem Nordostroni, Vulturnum Ostnordroni. 

30. Extremo vitae tempore, cum iam et 

mor- 

buariorum, annis 803. 806. 74) leges Saxonum, Thu- 

ringorum, et Frisionum. 75) i. e. Germanica. 

morbo et senectute premeretur, vocatum ad se 
Hludowicum filium, Aquitaniae regem, qui solus 
filiorum Hildegardae supererat, congregatis sol- 
lempniter de toto regno Francorum primoribus, 
cunctorum consilio consortem sibi totius regni et 
imperialis nominis heredem constituit, imposito- 
que capiti eius diademate. Imperatorem et Augu- 
stum iussit appellari. Susceptum est hoc eius 
consilium ab omnibus qui aderant magno cum 
favore} nam divinitus ei propter regni utilitatem 
videbatur inspiratum; auxitque maiestatem eius 
hoc factum, et exteris nationibus non minimum 
terroris incussit. Dimisso deinde in Aquitaniam 
filio, ipSe more solito, quamvis senectute confe- 
ctus, non longe a regia Aquensi venatum profi- 
ciscitur , exactoque in huiuscemodi negotio quod 
reliquum erat autumni, circa Kalendas Novembris 
Aquasgrani revertitur. Cumque ibi hyemaret, 
mense Ianuario, febre valida correptus, decubuit. 
Qui statim, ut in febribus solebat, cibi sibi ab- 
stinentiam indixit, arbitratus hac continentia mor- 
bum posse depelli vel certe mitigari} sed acce- 
dente ad febrem lateris dolore, quem Graeci 
pleuresin dicunt, ilioque adhuc inediam retinente, 
neque corpus aliter quam rarissimo potu susten- 
tante, septimo postquam decubuit die, sacra com- 
munione percepta , decessit, anno aetatis suae 
septuagesimo secundo, et ex quo regnare coepe- 
rat, quadragesimo septimo, 5. Kalendas Februa- 
rii, hora diei tertia. 

31. Corpus more sollempni 

4 

tum, et maximo totius populi luctu aecclesiae i il- 
latum atque humatum est. Dubitatum est primo, 
ubi reponi deberet, eo quod ipse vivus de hoc ni- 
hil praecepisset ; tandem omnium animis sedit, 
nusquam eum honestius tumulari posse, quam in 
ea basilica , quam ipse propter amorem Dei et 
domini nostri Iesu Christi, et ob honorem san- 
ctae et aeternae Virginis, genitricis eius, pro- 
prio sumptu in eodem vico construxit. In hac 
sepultus est, eadem die qua defunctus est, arcus- 
que supra tumulum deauratus cum imagine et ti- 
tulo exstructus. Titulus ille hoc modo descriptus 
est: SUB HOC CONDITORIO SITUM EST CORPUS KAROLI 
MAGNI ATQUE ORTHODOXI IMPERATORIS. QUI REGNUM 
FRANCORUM NOBILITER AMPLIAVIT ET PER ANNOS XLV1I 
FELICITER REXIT. DECESSIT SEPTUAGENARIUS ANNO 
DOMINI DCCC® . XIIII®. INDITIONE VII. V. KAL. FEBR. 

32. Appropinquantis finis complura fuere 
praesagia 76 , ut non solum alii, sed etiam ipse 
hoc minitari sentiret. Per tres continuos vitae- 
que termino proximos annos et solis et lunae cre- 
berrima defectio, et in sole macula quaedam atri 
coloris septem dierum spatio visa 77 . Porticus, 
quam inter basilicam et regiam operosa mole 
construxerat, die ascensionis Domini subita ruina 
usque ad fundamenta conlapsa. Item pons Hreni 
apud Magontiacum, quem ipse per decem annos 
ingenti labore et opere mirabili de ligno ita con- 

76) cf. Suet. Aug. c. 97. 77) Mercurium fuisse ipse 

Einhardus in Annalib. a. 807 refert; hic vero Suetonium 
imitatus, 'rem ut prodigium potius effingit. 

struxit, ut perhenniter durare posse videretur, 
ita tribus horis fortuitu incendio conflagravit, ut, 
praeter quod aqua tegebatur, ne una quidem ha- 
stula ex eo remaneret. Ipse quoque cum ulti- 
mam in Saxoniam expeditionem contra Godofri- 
dum, regem Danorum, ageret, quadam die, cum 
ante exortum solis castris egressus , iter agere 
coepisset, vidit repente delapsam caelitus cum in- 
genti lumine facem a dextra in sinistram per se- 
renum aera transcurrere, cunctisque hoc signum, 
quid portenderet, admirantibus , subito equus 
quem 78 sedebat , capite deorsum merso decidit, 
eumque tam graviter ad terram elisit, ut fibula 
sagi rupta balteoque gladii dissipato, a festinanti- 
bus qui aderant ministris exarmatus, non sine 
amminiculo, levaretur. Iaculum etiam quod tunc 
forte manu tenebat, ita elapsum est, ut viginti 
vel eo amplius pedum spacio longe iaceret. Ac- 
cessit ad hoc creber Aquensis palatii tremor, et 
in domibus ubi conversabatur assiduus laqueario- 
rum crepitus; tacta etiam de coelo, in qua post- 
ea sepultus est, basilica, malumque aureum, quo 
tecti culmen erat ornatum, ictu fulminis dissipa- 
tum et supra domum pontificis, quae basilicae 
contigua erat, proiectum est. Erat in eadem ba- 
silica in margine coronae, quae inter superiores 

78) ,,de equo quem sedebat , cum velocitate descendens “ 
Vita S. Wandregiseli saec. VII. cap. 7. in Mabill. Actis 
0. S. B. Saec. II. p. 528. ,,Quia expeditum equum side- 
bat. .“ Anonym. Salernitanus apud Murat. SS. T. II. p. 300. 
cf. et Ermoldi Nigelli 1. III. v. 565 et 596. 

et inferiores arcus interiorem aedis partem am- 
biebat, epigramma sindpide 79 scriptum, continens 
quis auctor esset eiusdem templi, cuius in extre- 
mo versu legebatur: karolus princeps. Notatum 
est a quibusdam, eodem quo decessit anno pau- 
cis ante mortem mensibus, eas quae princeps ex- 
primebant litteras, ita esse deletas 80 , ut penitus 
non apparerent. Sed superiora omnia sic aut 
dissimulavit aut sprevit, ac si nihil horum ad 
res suas quolibet modo pertineret. 

33. Testamenta 81 facere instituit, quibus fi- 
lias et ex concubinis liberos ex aliqua parte sibi 
heredes faceret, sed tarde inchoata, perfici non 
poterant. Divisionem tamen thesaurorum et pe- 
cuniae ac vestium aliaeque suppellectilis coram 
amicis et ministris suis, annis tribus antequam 
decederet, fecit, contestatus eos, ut post obitum 
suum a se facta distributio per illorum suffra- 
gium rata permaneret j quidque ex his quae di- 
viserat fieri vellet, breviario conprehendit, cuius 
ratio ac textus talis est: in nomine domini 

DEI OMNIPOTENTIS PATRIS ET FILII ET SPIRI- 
TUS sancti. Descriptio atque divisio, quae fa- 
cta est a gloriosissimo atque piissimo domno, 
Karolo imperatore augusto, anno ab incarnatio- 
ne domini nostri Iesu Christi 811, anno vero re- 
gni eius in Francia 43, et in Italia 37, imperii 
autem 11, inditione 4,- quam pia et prudenti con- 
sideratione facere decrevit, et Domino annuente 

79) colore rubro. 80) cf. Suet. Aug. c. 97. 81) ibid. 

c. 101. 

perfecit , de thesauris suis atque peccunia , quae 
in illa die in camera eius inventa est. In qua 
illud praecipue praecavere voluit , ut non solum 
elemosinarum largitio , quae sollempniter apud 
Christianos de possessionibus eorum agitur , pro 
se quoque de sua pecunia ordine atque ratione 
perficeretur , sed etiam, ut heredes sui , omni 
ambiguitate remota , quid ad se pertinere debe- 
ret , liquido v cognoscere et sine lite atque con- 
tentione sua inter se competenti partitione di- 
videre potuissent. Hac igitur intentione atque 
proposito omnem substantiam atque supellecti- 
lem suam , quae in auro et argento gemmisque 
et ornatu regio in illa, ut dictum est , die in 
camera eius poterat inveniri, primo quidem trina 
divisione partitus est , deinde easdem partes sub- 
dividendo, de duabus partibus 20 et unam par- 
tem fecit , tertiam integram reservavit. Et dua- 
rum quidem partium in 20 et unam partem fa- 
cta divisio tali ratione consistit, ut quia in regno 
illius metropolitanae civitates 20 et una esse no- 
scuntur, unaquaeque illarum partium ad unam- 
quamque metropolim per manus heredum et a- 
micorum suorum elemosinae nomine perveniat, 
et archiepiscopus qui tunc illius aecclesiae rector 
exstiterit, partem quae ad suam aecclesiam data 
est suscipiens , cum suis suffraga neis partiatur, 
eo scilicet modo , ut pars tertia suae sit eccle- 
siae, duae vero partes inter suffraganeos dividan- 
tur. Harum divisionum, quae ex duabus primis 
partibus factae sunt > et iuxta metropoleorum ei- 

vitatum numerum 20 et una esse noscuntur, una- 
quaeque ab altera sequestrata , semotim in suo 
repositorio cum superscriptione civitatis ad quam 
perferenda est , recondita iacet. Nomina metro- 
poleorum, ad quas eadem elemosina sive largi- 
tio facienda est, haec sunt: Roma, Ravenna, 

Mediolanum, Forum Iulii, Gradus, Colonia, Mo- 
gontiacus, Iuvavum quae et Salzburg, Treveris, 
Senones , Vesontio , Lugdunum, Rotomagus , Re- 
mis, Arelas, Vienna, Darantasia, Ebrodunum, 
Burdigala, Turones, Bituriges . Unius autem 
partis quam integram reservari voluit, talis est 
ratio, ut illis duabus in supradictas divisiones dis- 
tributis et sub sigillo reconditis , haec tertia in 
usu cotidiano versaretur , velut res quam nulla 
voti obligatione a dominio possidentis alienatam 
esse constaret, et hoc tandiu, quoadusque vel ille 
mansisset in corpore , vel usum eius sibi neces- 
sarium iudicaret. Post obitum vero suum aut 
voluntariam saecularium rerum carentiam, eadem 
pars quatuor subdivisionibus secaretur, et una 
quidem earum supradictis 20 et unae partibus ad- 
deretur, altera a filiis ac filiabus suis, filiisque ac 
filiabus filiorum suorum adsumpta, iusta et ra- 
tionabili inter eos partitione divideretur ; tertia 
vero consueto christianis more in usum pauperum 
fuisset erogata i quarta simili modo nomine ele- 
mosinae in servorum et ancillarum usibus palatii 
famulantium sustentationem distributa veniret. 
Ad hanc tertiam totius summae portionem, quae 
similiter ut ceterae ex auro et argento constat , 

adiungi voluit omnia ex aere et ferro aliisque 
metallis vasa atque utensilia cum armis et vesti- 
bus alioque , aut pretioso aut vili , ad varios usus 
facto suppellectili , ut sunt cortinae 82 , stragula , 
tapetia , filtra 83 , coria , sagmata 84 , et quicquid in 
camera atque vestiario eius eo die fuisset inven- 
tum , ut ex hoc maiores illius partis divisiones 
fierent, et erogatio elemosinae ad plures perve- 
nire potuisset. Capellam , id est aecclesiasticum 
ministerium, tam id quod ipse fecit atque congre- 
gavit, quam quod ad eum ex paterna hereditate 
pervenit, ut integrum esset, neque ulla divisione 
scinderetur , ordinavit. Si qua autem inveniren- 
tur aut vasa aut libri aut alia ornamenta, quae 
liquido constaret eidem capellae ab eo conlata 
non fuiqse, haec qui habere vellet , dato iustae 
aestimationis praetio , emeret el haberet. Simi- 
liter et de libris, quorum magnam in bibliotheca 
sua copiam congregavit, statuit, ut ab his qui eos 
habere vellent, iusto pretio fuissent redempti, prae- 
tiumque in pauperibus erogatum. Inter caeteros 
thesauros atque peccunias tres mensas argenteas 
et auream unam praecipuae magnitudinis et pon- 
deris esse constat. De quibus statuit atque decre- 
vit, ut una ex his, quae forma quadrangula , de- 
scriptionem urbis Constantinopolitanae continet, 
inter cetera donaria quae ad hoc deputata sunt, 
Romam ad basilicam beati Petri apostoli deferd- 

82) vela, gardinen germanice. 83) panni lanei genus, 
filz germanice. 84) sagmata sunt sellae, sellae impo- 
sitae sarcinae, tum vasa. 

' tur, et altera , quae forma rotunda, Romanae ur- 
bis effigie decorata est, episcopio Ravennatis aec- 
clesiae conferatur. Tertiam 85 , quae ceteris et ope- 
ris pulchritudine et ponderis gravitate multum 
excellit , quae ex tribus orbibus conexa, totius 
mundi descriptionem subtili ac minuta figuratione 
complectitur, et auream illam , quae quarta esse 
dicta est, inter heredes suos atque in elemosinam 
dividendae partis augmentum esse constituit. Hanc 
constitutionem atque ordinationem coram episco- 
pis, abbatibus, comitibusque, qui tunc praesentes 
esse potuerunt, quorumque hic nomina descripta 
sunt, fecit atque constituit. Episcopi: Hildebal- 
dus 66 , Ricolfus Arno M , W^olfarius m , Rernoin 90 , 
Laidradus 91 , Iohannes 92 , Theodulfus 93 , Iesse w , 
Heito 95 , Tj^altgaudus 96 . Abbates: Fredugisus v , 
Adalung 98 , Engelbertus 99 , Irmino *. Comites: 
Walacho 2 , Meginherus, Otulfus, Stephanus , Un- 
ruochus, Rurchardus, Meginhardus, Hatto, Rih- 
ivinus , Edo, Ercangarius , Gero Idus, Rero, Hil- 
digerus, Rocculfus. 

Haec omnia filius eius Hluduicus, qui di- 
vina ei iussione successit, inspecto eodem bre- 
viario, quam celerrime poterat, post obitum eius 
summa cum devotione adimplere curavit. 

E x p l i c i T. 

85) de fatis eius cf. Thegani cap. 8. et Ann. Bertin. 
a. 842. 86) Coloniensis. 87) Moguntinus. 88) Salzbur- 
gensis. 89) Remensis. 90) Vesontiensis. 91) Lugdunen- 
sis. 92) Arelatensis. 93) Aurelianensis. 94) Ambianen- 
sis. 95 )Basileensis. 96) Leodiensis. 97) S. Bertini. 
98) S. Vedasti. 99) Centulensis. 1) S. Germani. 2) 
postea Corbeiensis abbas. 

